Colombo intentaba viachar ta las Indias por una nueva rota enta l'ueste, que le levará a trobar-se con America o 12 d'octubre de 1492. A lo prencipio creyeba haber plegato a un archipielago d'a India en cuentas d'haber descubierto un nuevo continent. Amerigo Vespucci publicó Novus Mundus, en 1504, estando lo primero en explicar ubiertament que se trataba d'un nuevo mundo. A publicación tenió un gran exito en Europa. O cartografo Waldseemueller se precepitó acreditando-lo como lo descubridor d'un continent y metió lo nombre d'America a partir d'Amerigo. En edicions posteriors d'a suya Cosmografía, Waldseemueller cambeó d'opinión, pero lo nombre ya heba feito fortuna.